L-Awtoritá tal-Ippjanar għadha kif infurmatni li ż-żewġ applikazzjonijiet biex jtwaqqgħu żewġt idjar minn ringiela ta' djar simili fi Triq it-Torri l-Imsida ġew irtirati. Ġlieda li għamilt f'isem residenti tat-triq li ma ħamlux li jkompli dan l-istraġi. Ilna għaddejjin minn Ottubru tal-2015 niġġieldu l-ewwel kontra applikazzjoni waħda u imbagħad kontra it-tieni waħda. Fl-aħħar ikkonvinċejna lill-Awtoritá tal-Ippjanar li l-binja kien jeħtieġilha protezzjoni. L-aħħar pass kien illum li ġejt infurmat li l-applikazzjonijiet kienu qed jiġu rtirati. Ħajr lil kull min ta sehmu biex għamilna dan il-pass żgħir il-quddiem. Prosit.